Diari Oficial de la Generalitat Valenciana


Sumari del DOGV 3764, del 05-06-2000 (2000/4546)

RESOLUCIÓ de 30 de maig de 2000, del conseller d'Economia, Hisenda i Ocupació, per la qual es declaren subsistents transitòriament les delegacions de competències i firma efectuades per l'anterior titular de l'extingida Conselleria d'Ocupació.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4546


Data del document
:   23-05-2000

Organisme emissor
:   Conselleria d'Economia i Hisenda

Tipus de document
:   Resolució

Correcció d'errades

 Descriptors 

:   * delegació de poders
    * competència administrativa
    * administració regional

RESOLUCIÓ de 30 de maig de 2000, del conseller d'Economia, Hisenda i Ocupació, per la qual es declaren subsistents transitòriament les delegacions de competències i firma efectuades per l'anterior titular de l'extingida Conselleria d'Ocupació. [2000/Q4546]
  
La modificació de l'organització del Govern Valencià, duta a terme pel Decret 65/2000, de 22 de maig (DOGV número 3.755, de 23.05.2000) i la conseqüent assignació de les competències que corresponen als òrgans que integren el Govern Valencià ha establit una nova adscripció de competències entre els distints departaments.
  
Fruit d'aquesta nova distribució ha sigut l'acumulació en un sol departament, el d'Economia, Hisenda i Ocupació, de les competències que abans tenia la Conselleria d'Economia i Hisenda, juntament amb les de l'anterior Conselleria d'Ocupació. La gestió de totes aquestes competències, de manera que la presa de decisions es realitze amb agilitat i sota el principi d'especialització, fa necessari que transitòriament i fins a l'aprovació de la nova configuració de la Conselleria d'Economia, Hisenda i Ocupació, continuen en vigor les delegacions de competències, així com les delegacions de firma, de l'antiga Conselleria d'Ocupació.
  
Conseqüentment, i de conformitat amb l'article 68 de la Llei 5/1983, de 30 de desembre, de Govern Valencià, i en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, resolc:
  
Primer
  
Mantenir transitòriament i per raons d'eficàcia en la gestió administrativa, fins a l'aprovació de la nova configuració de la Conselleria d'Economia, Hisenda i Ocupació, les competències i firma delegades per l'anterior titular de l'extingida Conselleria d'Ocupació, en els mateixos òrgans i en les mateixes matèries que en les disposicions que es relacionen a continuació:
  
Resolució de 3 d'agost de 1999, del conseller d'Ocupació sobre delegació d'atribucions en matèria de gestió econòmica i contractació (DOGV número 3.566, de 23.08.1999).
  
Resolució de 3 d'agost de 1999, del conseller d'Ocupació sobre delegació de firma de les resolucions de concessió i denegació d'ajudes i subvencions concedides per l'extingida Conselleria d'Ocupació, Indústria i Comerç per a l'exercici de 1999.
  
Resolució de 18 de febrer de 2000, del conseller d'Ocupació, per la qual es delega firma en els directors territorials d'Ocupació en matèria de determinats programes de subvencions.
  
Resolució de 28 de febrer de 2000, del conseller d'Ocupació, per la qual es delega firma en els directors territorials d'Ocupació en matèria de determinats programes de subvencions.
  
Resolució de 25 d'abril de 2000, del conseller d'Ocupació, per la qual es delega firma en els directors territorials d'Ocupació en matèria de determinats programes de subvencions.
  
Resolució de 3 de maig de 2000, del conseller d'Ocupació, per la qual es delega firma en el director general de Formació i Inserció Professional en matèria de determinats contractes programes.
  
Segon
  
Les delegacions efectuades ?en les disposicions relacionades en el punt anterior- en secretari general, secretari general administratiu i els directors territorials s'entendran a favor de la secretària general i de la secretària general administrativa de l'antiga Conselleria d'Economia i Hisenda, i dels directors territorials d'Ocupació, respectivament.
  
Les delegacions efectuades en les disposicions esmentades a favor dels directors generals s'entendran efectuades a favor del director general de Foment de l'Ocupació, del director general de Treball i Seguretat Laboral, del director general de Formació i Inserció Professional i del director general d'Intermediació Laboral, respectivament en el seu àmbit competencial.
  
Tercer
  
Les resolucions administratives delegades indicaran expressament aquesta circumstància i es consideraran dictades per l'òrgan delegant.
  
Quart
  
El conseller d'Economia, Hisenda i Ocupació, podrà en qualsevol moment advocar per a si la firma de la resolució de qualsevol expedient dels assumptes que són objecte de la present delegació.
  
València, 30 de maig de 2000.- El conseller d'Economia, Hisenda i Ocupació: Vicente Rambla Momplet.